《将抵关桥迎涨泊舟北岸待月》
明代·陆深

簇簇江云妒月明，悠悠沙岸海潮生。渔归别浦风无力，人语孤村夜有声。

颇费推移为去住，尚劳恩怨是阴晴。兹游逐水留三宿，别近翻多恋别情。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。